text: [{"text_idx": "#000001", "text": "E sa qaravi tiko na macawa oqo na nodra talaci kei na nodra tauri sitivikiti na gone vuli ena sova na vuli (ECE), ena vuqa sara na koronivuli ena noda Viti me vaka nisa mai cava toka ni mataka na yabaki vakavuli mai na yabaki sa oti,ka tokitaki mai ena yabaki oqo ena ena vuku ni Covid-19."}, {"text_idx": "#000002", "text": "Na koronivuli na Lodoni Primary School,mai na Vualiku kei Tailevu,e mai vakayacora nikua na soqo ni nodra talaci na gone vuli ena Sova ni vuli(ECE), ka ra ciqoma talega kina na nodra sitivikiti.E vulagi dokai kina soqo bibi nikua o qasenivuli Karalaini Nasedra,e dua ga na qasenivuli mai kea,ka vosa sara vakabibi sara ena i tavi e tiko vei ira nai tubutubu me baleti ira na luvedra.Na nona mala ni vosa e tukuna kina o Mrs.Nasedra,ni roka ni bula e ra na dau mai rokataka tiko na gone e koronivuli,e vakatakila tiko nai yaloyalo ni bula kei na veivakavulici mai vale,ka me tiko talega na kauwai ni tubutubu vei ira na luvedra,ka me ra kakua soti ni vakawelewele."}, {"text_idx": "#000003", "text": "Era sa na sereki tiko na gonevuli me dua na macawa ka sa na qai tekivutaki nai matai ni wasewase ni vuli vou ni yabaki oqo enai ka 11 ni siga ni vula mai oqo."}, {"text_idx": "#000004", "text": "Oqori e so ga nai taba mai na kena vakayacori na nodra tauri sitivikiti na gone vuli mai na sova ni vuli(ECE) ena koronivuli na Lodoni Primary School."}, {"text_idx": "#000005", "text": "Qai vakarorogo tiko mai ena VITIFM 92.2FM,92FM kei na 92.6FM ena kena matata."}, {"text_idx": "#000008", "text": "Era mate e sivia ni 2,000 na lewenivanua e Turkey kei Syria ena uneune kaukauwa."}]